<classify> Aliongeza kuwa mbali ya kutekeleza dhamira hiyo Mfuko huo pia unakwenda sambamba na utekelezaji wa lengo la nne la Mpango wa Kukuza Uchumi Zanzibar MKUZA II la kuimarisha Sekta Binafsi lenye shabaha ya kuongeza upatikanaji wa mikopo kutoka asilimia 43.2 mwaka 2009 hadi kufikia asilimia 86.9 ifikapo mwaka 2015.Mfuko huo wenye thamani ya Sh bilioni 1.1 unatarajiwa kutoa mikopo kwa wananchi yakiwemo makundi mbalimbali kama vijana ambao ni pamoja na waliomaliza masomo katika vyuo na skuli za sekondari, wanawake, vijana waliotoka katika vituo vya kutolea wajasiriamali na makundi ya walemavu.Dk Shein aliwaeleza wananchi na wageni waalikwa katika hafla hiyo iliyofanyika katika Hoteli ya Zanzibar Beach Resort iliyopo nje kidogo ya Mji wa Zanzibar kuwa kwa mujibu wa utafiti uliofanyika mwaka 20092010 asilimia 17.1 ya vijana Zanzibar hawana ajira.Hatuwezi kupata maendeleo ya kweli ikiwa tutakuwa na kundi kubwa la watu lililokuwa halizalishi kwa kukosa kushughulikiwa ipasavyo au kwa kukosa nyenzo za msingi za kuendesha maisha, Dk Shein alieleza.Alifafanua kuwa pamoja na jitihada za kuongeza fursa za mikopo lakini pia Serikali inaendeleza jitihada zake za kuhamasisha uwekezaji nchini hatua ambayo itasaidia kuongeza ajira nchini.  <topic>: UCHUMI 